**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.04.2024, ora 08.00 – 02.04.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.04.2024, ora 07.00**

**RÂURI**

**Debitele au fost în general staționare,** exceptând râurile din bazinele hidrografice: Iza, Tur, Someş (aval Dej), Crasna, Barcău, Crişului Negru, Crișului Alb, Bega Veche, Bega, Bârzava, Moravița, Caraș, Nera, Cerna, bazinul mijlociu și inferior al Mureşului și bazinul superior al Timişului unde au fost în scădere.

Pe râurile din bazinele hidrografice: Vișeu, Someşului Mare, Someșul Mic, Crișul Repede, bazinul superior al Mureșului, bazinul superior și mijlociu al Bistriței și pe cursul mijlociu și inferior al Timișului, debitele au fost în creștere ca urmare a precipitațiilor înregistrate, cedării apei din stratul de zăpadă și propagării.

Debitele se situează în general la valori sub mediile multianuale lunare, cu coeficienți cuprinşi intre 30-90%, mai mari (în jurul şi peste normalele lunare) pe râurile din bazinele hidrografice: Vișeu, bazinele superioare ale Jiului, Prahovei, pe cursurile superioare ale Bistriței și Prutului, pe afluenții din bazinul mijlociu al Oltului şi mai mici (sub 30% din normalele lunare) pe râurile din bazinele hidrografice: Crasna, Târnave, Moravița, Caraș, Nera, Cerna, Vedea, Suceava, Bârlad, Rm. Sărat, Jijia, pe afluenții Trotuşului, pe afluenții din bazinele inferioare ale Bistriței şi Moldovei, pe unii afluenți mici din bazinul Argeșului, bazinele inferioare ale Jiului, Oltului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

 **Debitele vor fi în general staționare,** exceptând râurile din bazinele hidrografice: Vișeu, Iza, Tur, Someşului Mare, Someșul Mic, Lăpuș, Crișul Repede, Arieș, bazinul superior al Mureșului, bazinul superior și mijlociu al Bistriței și pe cursul mijlociu și inferior al Timișului unde debitele vor fi în creștere ca urmare a precipitațiilor prognozate, cedării apei din stratul de zăpadă și propagării.

Pe râurile din bazinele hidrografice: Someş (aval Dej), Crasna, Barcău, Crişul Negru, Crișul Alb, Bega Veche, Bega, Bârzava, Moravița, Caraș, Nera, Cerna, bazinul superior al Timişului și bazinul mijlociu și inferior al Mureșului debitele vor fi în ușoară scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 01.04.2024 – 02.04.2024 **a fost staţionar,** având valoareade **5500 m3/s**, sub media multianuală a lunii **martie (6700 m3/s) şi aprilie (7900 m3/s).**

În aval de Porţile de Fier, debitele au fost ȋn general în creştere pe sectorul Gruia - Zimnicea și în scădere pe sectorul Giurgiu – Tulcea.

**Debitul la intrarea în ţară (secţiunea Baziaş) va în creşere (5600 m3/s).**

În aval de Porţile de Fier, debitele vor fi în creștere pe sectorul Gruia – Giurgiu, staţionare la Olteniţa și în scădere pe sectorul Călăraşi – Tulcea.

**2.** **Situația meteorologică în intervalul 01.04.2024, ora 09.00 – 02.04.2024 ora 06.00**

**Administraţia Naţională de Meteorologie** (A.N.M.) a emis în data de 01.04.2024, la ora 10:00, **AVERTIZAREA Meteorologică nr. 25**, vizând **intensificări ale vântului,** conform căreia:

**Atenţionare meteo, cod galben:**

**- valabila in intervalul 01 aprilie 2024, ora 20:00 – 02 aprilie 2024, ora 08:00, vizand intensificări ale vântului, 55...65 km/h și pe arii restrânse 70 km/h, vijelii, în Carpații Occidentali și în Carpații Meridionali, la altitudini mari, rafalele vor depăși 100...110 km/h.**

**Avertizare meteo, cod galben:**

**- MESAJ 1: valabila in intervalul 02 aprilie 2024, ora 08:00 – 02 aprilie 2024, ora 22:00, vizând intensificări ale vântului, cu viteze de 55...65 km/h, iar local de 70...80 km/h, vijelii, în zona montană înaltă, rafalele vor depăși 90...110 km/h, Cod galben**

**- MESAJ 2:** **Avertizare meteo, Cod PORTOCALIU,** valabila in intervalul 02 aprilie 2024, ora 08:00 – 02 aprilie 2024, ora 18:00, vizând intensificări susținute ale vântului, vor fi viteze în general de 80...85 km/h, iar la altitudini mari în zonele montane, rafalele vor depăși 120 km/h,.

Această Avertizare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

***Către PREFECTURILE JUDEŢELOR:*** *Alba, Arad, Argeş, Bihor, Bistriţa-Năsăud, Braşov, Caraş-Severin, Cluj, Dâmboviţa, Dolj, Gorj, Hunedoara, Maramureş, Mehedinţi, Mureş, Olt, Prahova, Satu Mare, Sălaj, Sibiu, Timiş şi Vâlcea* ***(22 prefecturi) –COD GALBEN – ATENŢIONARE- MESAJ 1***

***Către PREFECTURILE JUDEŢELOR:*** *Arad, Argeş, Bacău, Bihor, Braşov, Buzău, Caraş-Severin, Constanţa, Covasna, Dâmboviţa, Dolj, Galaţi, Gorj, Harghita, Hunedoara, Iaşi, Mehedinţi, Mureş, Olt, Prahova, Sibiu, Timiş, Tulcea, Vaslui, Vâlcea şi Vrancea* ***(26 prefecturi) –COD GALBEN – AVERTIZARE- MESAJ 2***

***Către PREFECTURILE JUDEŢELOR:*** *Alba, Bistriţa-Năsăud, Botoşani, Brăila, Buzău, Călăraşi, Cluj, Constanţa, Giurgiu, Harghita, Hunedoara, Ialomiţa, Ilfov, Maramureş, Neamţ, Prahova, Satu Mare, Sălaj, Suceava, Teleorman, Tulcea şi Municipiul Bucureşti* ***(22 prefecturi) – COD PORTOCALIU – AVERTIZARE- MESAJ 2***

**ÎN ŢARĂ**

**În cea mai mare parte a țării, vremea s-a menținut semnificativ mai caldă** decât în mod obișnuit în această perioadă din an, devenind pe alocuri călduroasă după-amiaza în sudul Banatului și al Olteniei, în Muntenia, Moldova și vestul Dobrogei; astfel, valorile diurne de temperatură s-au situat în general cu 11...16 grade peste mediile climatologice, iar cele maxime s-au încadrat între 13 grade la Sulina și 31 de grade la Bechet, Focșani și Târgu Ocna (la cele mai multe stații meteo din țară înregistrându-se noi recorduri pentru o zi de 1 aprilie). Cerul a fost variabil, temporar acoperit de nori înalți, însă în a doua parte a nopții înnorările s-au accentuat în regiunile vestice, unde spre dimineață local au fost averse de ploaie, iar vântul s-a intensificat treptat în Banat și Crișana, cu rafale de 55...65 km/h și pe arii restrânse de peste 75...85 km/h, în timp ce în zona montană aferentă, la altitudini mari, vitezele au depășit 100 km/h. În restul intervalului vântul a suflat slab și moderat, cu ușoare intensificări pe alocuri pe crestele montane și pe arii restrânse în vest și în centru. Stratul de zăpadă, în continuă diminuare, s-a menținut pe alocuri în zona montană înaltă, la peste 1800 m altitudine și aseară la ora 21 măsura, în platformele stațiilor meteorologice, până la 146 cm în Munții Făgăraș. La ora 6, valorile termice erau cuprinse între 3 grade la Toplița și Miercurea Ciuc și 24 de grade la Bechet.

***Obs:*** *de ieri de la ora 6 au fost în vigoare 2 mesaje pentru fenomene meteorologice periculoase imediate, emise de către SRPV Timișoara, 1 avertizare cod portocaliu și 1 atenționare cod galben.*

**LA BUCUREŞTI**

**Vremea s-a menținut predominant frumoasă** și semnificativ mai caldă decât în mod obișnuit în această perioadă din an; temperatura maximă a fost de 28 de grade, valoare cu 12 grade peste media climatologică. Cerul a fost variabil, temporar acoperit de nori înalți, iar vântul a suflat slab și moderat. La ora 6 se înregistrau 8 grade la stația meteorologică Băneasa, 11 grade la Afumați și 13 grade la Filaret.

 **3. Prognoza meteorologică în intervalul 02.04.2024, ora 09.00 – 03.04.2024, ora 09.00**

**ÎN ŢARĂ**

**Vremea va fi vântoasă și se va răci,** mai accentuat în regiunile intracarpatice, unde valorile termice diurne se vor apropia de normele climatologice specifice perioadei, în timp ce în restul teritoriului se vor menține peste acestea. Pe parcursul zilei vântul va prezenta intensificări susținute în toată țara, cu viteze de 55...70 km/h și în general de 80...85 km/h - local în nord și nord-vest, iar mai ales după-amiaza și în sud-estul teritoriului. Pe alocuri vor fi și vijelii. În zona montană, la altitudini mari, rafalele vor depăși 120 km/h. Cerul va prezenta înnorări temporare și va ploua mai ales sub formă de aversă în Maramureș, local în Crișana și Transilvania și pe spații mai mici în Banat și Moldova. Ploile vor fi însoțite izolat de descărcări electrice. În celelalte regiuni cerul va fi variabil, iar ploi trecătoare vor fi posibile cu precădere în Oltenia. La munte, la altitudini în general de peste 1600 m, trecător vor fi și precipitații sub formă de lapoviță și ninsoare, iar în Munții Apuseni și în nordul Carpaților Orientali, pe arii restrânse se vor acumula cantități de apă de 10...20 l/mp. Temperaturile maxime se vor încadra între 9...10 grade în Maramureș și nord-estul Transilvaniei și 26...27 de grade în estul Munteniei, Dobrogea și sudul extrem al Moldovei, iar cele minime se vor situa în general între 2 și 10 grade.

**LA BUCUREŞTI**

**Vremea va fi vântoasă și se va răcori,** dar valorile termice se vor menține mai ridicate decât cele specifice datei. Cerul va fi variabil, iar vântul va avea intensificări susținute pe parcursul zilei, cu viteze de 60...70 km/h și temporar 80 km/h, apoi va sufla slab și moderat. Temperatura maximă se va situa în jurul valorii de 23 de grade, iar cea minimă va fi de 6...8 grade.

**4. Buletin nivometeorologic pentru perioada 01.04.2024 ora 21 – 02.04.2024 ora 21**

**Fenomene meteo predominante: Vreme vântoasă și în răcire accentuată. Temporar precipitații mixte.**

**Principalele mecanisme ce conduc la declanșarea avalanșelor: Zăpadă proaspătă, Zăpadă viscolită cu formare de plăci de vânt, zăpadă umedă şi alunecarea întregului strat.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | ***FĂRĂ STRAT*** |
| **MUNŢII BUCEGI** | **RISC ÎNSEMNAT (3)** | ***FĂRĂ STRAT*** |
| **Munţii Parâng-Şureanu** | **RISC MODERAT (2)** | ***FĂRĂ STRAT*** |
| **Munții Țarcu-Godeanu** | **RISC MODERAT (2)** | ***FĂRĂ STRAT*** |
| **CEAHLĂU** | **RISC REDUS (1)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC REDUS (1)** |
| **BISTRIȚEI- CĂLIMANI** | **RISC ÎNSEMNAT (3)** | **RISC REDUS (1)** |
| **Munții Vlădeasa – Muntele Mare, Gilău** | ***FĂRĂ STRAT*** | ***FĂRĂ STRAT*** |

**Evoluția vremii în intervalul 31.03.2024 - 01.04.2024**

Vremea a fost deosebit de caldă, cu temperaturi ce au avut valori cu peste 10-12 grade peste cele normale ale perioadei. Cerul a fost variabil. Vântul a suflat slab și moderat, cu intensificări temporare de 40-60 km/h în toate masivele, iar pe crestele Carpaților Orientali și Meridionali trecător au fost rafale de 60-80 km/h. Stratul de zăpadă a scăzut accentuat în întreaga zonă monitorizată, cu până la 14 cm la Vf.Țarcu.

**Evoluția stratului de zăpadă și a riscului de avalanșă, în zona montană înaltă:**

**Masivul Făgăraș:** **RISC ÎNSEMNAT (3)**

**La peste 1800 m**: zăpada este puternic umezită și instabilă, rezistența stratului fiind scăzută în partea superioară, iar în apropierea solului se găsesc cristale de tip cupă pe versanții nordici. Pe fondul precipitațiilor mixte așteptate și al temperaturilor preponderent pozitive din intervalul următor, procesul de acumulare a apei în strat va continua. Pe unele văi umbrite și zone adăpostite sunt depozite încă mari de zăpadă. La supraîncărcări ale stratului dar și în mod spontan, straturile umede și instabile din partea superioară a zăpezii, cu rezistență scăzută, pot aluneca peste straturile mai vechi și dure din interior pe pantele mai înclinate și cu strat mai consistent, ducând la declanșarea unor avalanșe de dimensiuni medii și izolat mari, riscul fiind **RISC ÎNSEMNAT (3)**. În cazuri izolate pot fi angrenate în avalanșe straturile din profunzime și genera avalanșe de fund.

**La altitudini mai mici de 1800 m,** stratul s-a topit accelerat, zăpada fiind prezentă pe unele văi umbrite de pe versanții cu expunere nordică. Nu există risc de declanșare a avalanșelor sub 1800 m, dar în cazuri izolate, avalanșe pornite de la peste 1800 m pot coborî sub această altitudine.

**Munţii Rodnei:** **RISC ÎNSEMNAT (3)**

**La peste 1800 m**, pe fondul temperaturilor ridicate din ultimele zile zăpada este puternic umezită și instabilă în partea superioară, iar în profunzime sunt prezente unele cruste de gheață și cristale de tip cupă la baza stratului. Precipitațiile mixte așteptate vor îngreuna suplimentar stratul instabil și umed din partea superioară, care poate aluneca peste structurile mai dure din interior, fiind astfel condiții pentru curgeri și declanșări de avalanșe de dimensiuni medii și chiar mari, care în cazuri izolate pot angrena straturi din profunzime și coborî la altitudini de sub 1800 m. Riscul declanșării avalanșelor este **RISC ÎNSEMNAT (3)**, fiind amplificat la supraîncărcări oricât de mici ale stratului.

**La altitudini mai mici de 1800 m,** stratul are dimensiuni reduse și este puternic umezit, fiind prezente unele acumulări pe văile umbrite de la peste 1650 m, pe versanții nordici. Pe firul unor văi cu depozite vechi de zăpadă, cu totul izolat pot apărea curgeri și avalanșe de dimensiuni mici. Riscul fiind **RISC REDUS (1)**.

**Munţii Bucegi:** **RISC ÎNSEMNAT (3)**.

**La peste 1800 m**, stratul de zăpadă este puternic umezit și instabil în partea superioară ca urmare a

insolației și al temperaturile pozitive din ultimele zile. În zona crestelor mai sunt unele cornișe, iar pe văile umbrite se întâlnesc acumulări mai importante. În profunzimea stratului se regăsesc cristale fațetate, iar spre sol cristale de tip cupă. Pe pantele suficient de înclinate, atât spontan, cât și la supraîncărcări ale stratului, riscul de declanșare al unor avalanșe medii și izolat mari se va menține **RISC ÎNSEMNAT (3)**, iar în anumite cazuri pot fi angrenate în avalanșe straturi din profunzime, chiar și până la sol. Unele avalanșe declanșate la peste 1800 m vor coborî sub această altitudine.

**Sub 1800 m**: vremea deosebit de caldă a dus la topirea aproape integrală a stratului de zăpadă, care mai este prezent doar pe firul unor văi nordice. Nu mai există risc de declanșare al avalanșelor sub 1800 m, dar în cazuri izolate, avalanșe pornite de la peste 1800 m pot coborî sub această altitudine.

**Munţii Parâng-Şureanu:** **RISC MODERAT (2)**

**Peste 1800 m**: stratul de zăpadă s-a redus semnificativ în grosime pe fondul insolației și al vremii deosebit de calde, este puternic umezit și instabil în partea superioară, iar precipitațiile așteptate și temperaturile pozitive vor duce la umezirea sa suplimentară în adâncime. Straturile din profunzime conțin unele cruste de gheață, mai vechi, iar spre sol cristale de tip cupă pe versanții nordici. Atât spontan, cât mai ales la supraîncărcări, stratul umed și instabil din partea superioară poate aluneca peste straturile mai dure din interior, declanșând curgeri sau avalanșe de dimensiuni medii și cu totul izolat mari, care pot angrena în cazuri excepționale stratul până la fund, pe anumiți versanți. Riscul declanșării avalanșelor va fi **RISC MODERAT (2)**.

**Sub 1800 m:** stratul de zăpadă este în mare parte topit, fiind prezent doar pe anumite văi umbrite înspre 1700 m, pe versanții nordici. Pe fondul precipitațiilor lichide așteptate și al temperaturile pozitive, stratul va continua să se topească și nu mai există risc de producere al avalanșelor sub altitudinea de 1800 m. Avalanșe izolate delcanșate de la altitudini de peste 1800 m, pot coborî accidental sub 1800 m.

**Munţii Țarcu-Godeanu:** **RISC MODERAT (2)**.

**La peste 1800 m:** zăpada este puternic umezită și în proces accelerat de topire, pe fondul vremii deosebit de calde din ultimele zile, iar acest proces va continua pe fondul precipitațiilor mixte așteptate și al temperaturilor diurne pozitive, stratul umezindu-se treptat în profunzime. Straturile superioare au rezistență moderată, iar în interior se mai găsesc unele cruste de gheață și cristale de tip cupă spre sol, pe versanții nordici. În zonele adăpostite și pe văile umbrite se întâlnesc depozite mai vechi de zăpadă, iar în zona crestelor se mai întâlnesc unele cornișe mai vechi. Izolat în mod spontan, dar mai ales la supraîncărcări, straturile umede din partea superioară pot aluneca peste straturile mai vechi și dure din interior, ducând astfel la declanșarea unor avalanșe de dimensiuni mici și izolat medii, unele avalanșe putând curge până la altitudini mai joase. Riscul declanșării avalanșelor va fi **RISC MODERAT (2)**.

**La altitudini mai mici de 1800 m,** zăpada este în mare parte topită și nu mai există risc de declanșare a avalanșelor. Vremea încă caldă și precipitațiile lichide așteptate vor ajuta în continuare la topirea stratului în văile nordice, umbrite, unde izolat se mai întâlnește zăpadă veche.

**Munţii Călimani-Bistriţei:** **RISC ÎNSEMNAT (3)**

**La peste 1800 m**, stratul de zăpadă este puternic umezit și instabil în partea superioară, iar precipitațiile mixte așteptate îl vor îngreuna suplimentar. În profunzime stratul mai vechi are unele cruste de gheață, iar spre sol sunt cristale de tip cupă pe versanții nordici. Atât spontan, cât și la supraîncărcări ale stratului, pe pantele suficient de înclinate, se vor semnala curgeri și avalanșe de dimensiuni medii, care în cazuri izolate pot angrena unele straturi din profunzime și genera avalanșe de dimensiuni mai mari. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m:** stratul de zăpadă este puternic umezit și prezent de la peste 1650 m altitudine, pe versanții nordici. Pe unele văi umbrite de la altitudini mai mari de 1650 m, unde mai sunt prezente depozite vechi de zăpadă, cu totul izolat vor fi condiții de declanșare a unor curgeri și avalanșe de dimensiuni mici, riscul fiind **RISC REDUS (1)**.

**Masivul Ceahlău:** **RISC REDUS (1)**

Stratul de zăpadă s-a topit semnificativ și este puternic umezit, fiind prezent la peste 1650 m pe unele văi umbrite de pe versanții nordici, iar pe fondul precipitațiilor mixte așteptate se va îngreuna suplimentar. Cu totul izolat sunt condiții pentru curgeri sau avalanșe de dimensiuni mici de zăpadă umedă. Riscul este **RISC REDUS (1)**.

**Masivul Vlădeasa:**

Zăpada s-a topit în cea mai mare parte a masivului, fiind prezentă doar pe unele văi umbrite unde sunt acumulări mai vechi de zăpadă. Nu există risc de producere a avalanșelor.

**În data de 01.04.2024, la ora 15**, stratul de zăpadă din platforma stațiilor meteorologice măsura:

**Carpaţii Meridionali:** 149 cm la Bâlea-Lac, 120 cm la Vf. Omu, 76 cm la Vf. Țarcu

**Carpaţii Orientali:** 117 cm la Vf. Călimani, 23 cm la Vf. Iezer, 20 cm la Vf. Lăcăuți, 20 cm la Ceahlău-Toaca

**Carpaţii Occidentali: fără strat**

**Prognoza vremii în intervalul 01.04.2024, ora 21:00 – 02.04.2024, ora 21:00:**

Vremea va fi vântoasă și se va răcii accentuat, rămânând totuși peste normele termice specifice perioadei.

Cerul va prezenta înnorări temporare și se vor semnala ploi cu caracter de aversă la altitudini joase, iar la altitudini în general de peste 1600 m, trecător vor fi și precipitații sub formă de lapoviță și ninsoare. În Munții Apuseni și în nordul Carpaților Orientali, pe arii restrânse se vor acumula cantități de apă de 10...20 l/mp. Vântul va prezenta intensificări susținute în toate masivele, la început în Carpații Occidentali și Meridionali, apoi și în Orientali, cu rafale de peste 70-90 km/h, iar în zonele înalte rafalele vor depăși temporar 100-120 km/h. Pe arii restrânse se va semnala ceață.

**Temperaturi prognozate în intervalul 01.04.2024 ora 21 – 02.04.2024 ora 21:**

**Peste 1800 m:** temperaturi minime: -3…4 grade

temperaturi maxime: 2 …8 grade

**Sub 1800 m:** temperaturi minime: -1…10 grade

temperaturi maxime: 6…14 grade.

**Vânt la peste 2000 m:** din sector predominant sud-vestic, cu viteze ce vor depăși temporar de 100-120 km/h.

**Altitudinea izotermei de 0 grade:** în scădere accentuată de la 3400-3700 metri la 1600-2000 metri.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

**ABA Dobrogea Litoral** revine cu informaţii suplimentare despre poluarea acvatoriului portuar de la Oil Terminal, jud. Constanţa, din data de 27.03.2024, ora 15:30, ca urmare a deversării din tank-uri motorină pe puntea navei şi in interiorul barajului limitator, de pe nava BOS APOLLO, care era sub incarcare în Dana 69B.

-*Poluarea s-a produs din cauza unei deficiente in timpul operatiunilor de buncherare motorina,*

 *la bordul remorcherului BOS APOLLO.*

 *-In timpul operatiunii, s-au deversat cca.100 litri motorina, in acvatoriul portuar.*

 *-Remorcherul era inconjurat de baraj flotant antipoluare.*

 *-Reprezentantii SC Oil Terminal S.A.au intervenit pentru curatarea zonei, prin aplicarea de*

 *substante absorbante biodegradabile.*

 *-La data controlului, suprafata apei este curata.*

 *-Comandantul remorcherului BOS APOLLO , a fost sanctionat contraventional cu suma de*

 *50 mii lei, de catre reprezentanti ai Capitaniei Port Constanta.*

1. ***CALITATEA MEDIULUI***
2. **În domeniul aerului**

**ANM** informează că în perioada 1 aprilie ora 10 – 2 aprilie ora 22, va fi un transport de praf saharian în zona României: La finalul lunii martie circulația predominant sud-vestică a favorizat pătrunderea unei mase de aer încărcate cu particule de praf de origine sahariană deasupra României.

Astfel se vor menține particule de praf deasupra teritoriului României, iar depuneri de praf vor fi observate începând cu noaptea de luni spre marți, în vest, nord și centru, unde sunt prognozate ploi.

**Agenţia Naţională pentru Protecţia Mediului** informează că, din rezultatele analizelor efectuate în intervalul de 29-30.03.2024 , în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la staţiile de monitoring a calităţii aerului.**

**Agenţia Naţională pentru Protecţia Mediului** informează că, din rezultatele analizelor efectuate în data de 31.03.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-17, mun. Bucuresti**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**IGSU** a informat telefonic despre un **incendiu din data de 01.04.2024, orele 23:00, care se manifesta la o hala de depozitare deseuri, din zona mun. Iasi, pe o suprafata de circa 300 mp.** A fost transmis un mesaj RO-Alert pentru populatia din zona sa evite deplasarile.

1. **În domeniul solului şi vegetaţiei:**

**APM Braşov** informează telefonic **despre izbucnirea unui incendiu arboricol, din data de 31.03.2024, ora 17:00, care a afectat circa 10 ha din fond forestier din zonă de munte din raza OS Făgăraş, din cadrul DS Braşov, pe Valea Ucea Mare.** În data de 01.04.2024, ora 03:30 incendiul s-a stins, vegetaţia fiind arsă neuniform. Cauza incendiului a fost foc deschis nesupravegheat, cu persoane necunoscute.

**GF Râmnicu Vâlcea** informează despre **producerea în data de 31.03.2024, ora 20.30, unui incendiu arboricol care a afectat 10,5 ha litiera din zonă de deal, pe raza OS privat Buila, localitatea Novaci, județul Gorj**. Incendiul a fost stins in data de 01.04.2024, la ora 05.30, prin intervenţia de silvicultori, pompieri şi 5 cetățeni, cu unelte specifice PSI, măturoaie, lopeţi, bătătoare, cu apă. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**GF Râmnicu Vâlcea** informează despre **producerea în data de 29.03.2024, ora 18.00, unui incendiu arboricol care a afectat 9 ha litiera din zonă de deal, pe raza OS Peşteana, localitatea Urdari, județul Gorj**. Incendiul a fost stins in data de 30.03.2024, la ora 17.00, prin intervenţia a 4 silvicultori, şi 10 cetățeni, cu unelte specifice PSI. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Râmnicu Vâlcea** informează despre **producerea în data de 30.03.2024, ora 08.30, unui incendiu arboricol care a afectat 55 ha litiera din zonă de deal, pe raza OS Cărbuneşti, localitatea Jupâneşti, județul Gorj**. Incendiul a fost stins in data de 31.03.2024, la ora 17.30, prin intervenţia a 1 silvicultor, 4 pompieri militari şi 2 cetățeni, cu unelte specifice PSI, manuale. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 29.03.2024 – 01.04.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se menţine situaţia de restricţii în alimentarea cu apă pentru piscicultură la folosinţa:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea:**

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**